Azt nézzétek! Nézzétek, ki érkezik!
Akarok egy szelfit. Akarok egy szelfit a fiaimnak.
Itt jön a mi hősünk.
Még csak nem is zihál. Bravó!
Hihetetlen!
Thibaut egy remek srác, nem csak egy sima kerékpáros.
Szerencsés napunk van.
- Micsoda? - Szerencsés napunk van.
Számomra a Tour Franciaországról szól.
Óriási teher franciaként, egy francia csapat tagjaként versenyezni.
A célom az, hogy megnyerjek egy szakaszt.
A franciák számítanak a győzelemre.
Tudjuk, hogy az ország mellettünk áll, és ez természetesen motivál.
Thibaut!
Az volt a nagy álmom, hogy nyerjek egy szakaszt a Touron.
Hármat is sikerült.
- Thibaut Pinot! - Meg tudod nyerni, kölyök! Hajrá!
Thibaut Pinot megszerzi a második Tour de France-os győzelmét!
Ezek a pillanatok örökre beleégnek az elmémbe.
Győzelem Pinot és a Groupama-FDJ számára!
Thibaut!
Gyerünk, haver! Igen!
Már a gondolattól is kiráz a hideg.
Igen!
Thibaut!
EGY NEMZET SÚLYA
Lássuk, mit mutat a H2-es kamera!
Következik a hetedik szakasz
Tomblaine és a La Super Planche des Belles Filles között.
Újabb nagyszerű műsorra számítunk ma délután.
Ez lesz az első hegyi szakasz.
Még mindig nincs francia szakaszgyőzelem, pedig már túlvagyunk a verseny harmadán.
A következő három szakaszon lehetőségük lesz változtatni,
elvégre a franciák köztudottan erős hegyimenők.
- Bernaudeau-ról elneveztek egy szakaszt. - Komolyan?
- Ő még egy Párizs-Roubaix-t se tekert le. - Irigy vagy rá!
- Dehogyis... - Hogy irigykedik!
- Az utolsó előtti... - Sárga az irigységtől!
- Nagy küzdelem lesz ma? - Az tuti!
Nyerj meg egy szakaszt, és talán elnevezik rólad!
Életem nagy álma!
Vár rád egy hágó. Nem az Alpokban lesz egy fordulód?
- De igen. - Melyik?
- A 13-as. - Tényleg.
Marc Madiot olyan, mint egy oltalmazó apuka.
Ő az egész Groupama-FDJ család apja.
Úgy véd minket, mint egy anyaoroszlán a kölykeit.
Ő a mi pajzsunk. Sosem hagy cserben minket.
Érkezik Marc Madiot! Ezt nézzék!
Ott jön!
Ez az életem.
Gyerekként olyan volt nekem a biciklizés, mint a papnak a templom.
Azóta versenyzek, hogy biciklizek.
Éreztem valamit a szívem mélyén, és tudtam, hogy ez meghatározza az életem.
Micsoda pillanat!
Miután a karrierem végére értem,
szerettem volna a semmiből felépíteni egy csapatot.
Sportigazgató akartál lenni, és lám, az is lettél.
Tapasztalatlan voltam, épp csak leszálltam a nyeregről,
de ezt akartam csinálni.
És csakis ez számít.
Thibaut Pinot!
Meg tudod nyerni, kölyök! Hajrá!
Azt akarom, hogy a csapat minden tagja akarja.
Akár egy asztal mögött ülnek, akár a nyeregen,
akár a műhelyben, mind akarják a győzelmet.
Gyerünk, Thibaut! Hajrá!
Ha beülök a kísérőkocsiba a sportigazgatóval, a csapatommal vagyok.
Azt akarom, hogy odategyék magukat.
Becsvágyónak és harciasnak kell lenni. Csakis ez számít.
Talán nem mi vagyunk a legjobbak,
de elszántsággal és szorgalommal bárkit le lehet győzni.
Egyre nagyobb a nyomás a francia csapatokon,
főleg a helyi versenyzőn, Thibaut Pinot-n.
Már tíz éve kerékpározik a hazájáért. Még a Tour dobogójára is feljutott.
MEG TUDOD CSINÁLNI ITTHON VAGY!
Thibaut Pinot!
Itt a tökéletes lehetőség a pontszerzésre,
és a nagy visszatérésre az első francia szakaszgyőzelemmel.
Mázli, hogy Thibaut Pinot a csapatban van.
A franciák imádják, mert őszinte.
És spontán. Néha egy kicsit túlságosan is.
Thibaut!
Van benne valami, ami senki másban nincs meg.
Kevés olyan versenyző van manapság a bolyban, mint ő.
Pinot egy romantikus kerékpáros, aki elveszett a modern világban.
Hihetetlenül tehetséges, de...
De volt pár nehéz pillanata a Touron.
2019-ben sokan hittek a győzelmében,
de a vége előtt három nappal kénytelen volt feladni
egy szokatlan sérülés miatt.
Volt egy nagyon fájdalmas combizomszakadása. Mindenki ledöbbent.
Aztán 2020-ban elesett az első szakaszon,
és egy másik versenyző is elütötte.
De folytatta a versenyt.
Tiszteletreméltó tett volt,
ami a következő szezonban megbosszulta magát.
Olyan súlyosan megsérült a háta és a medencéje,
hogy nem tudott részt venni a 2021-es Touron.
FRANCIAORSZÁG
Ne tedd bele a lábad! Az a kaja helye. Ne már!
Megnyugtat, amikor az állataimmal vagyok,
és boldoggá tesz, ha a kecskéimmel és a szamaraimmal lehetek.
Olyasmit kapok tőlük, amit egyetlen ember sem tud megadni.
Adjunk neki egy Strepsilst!
Elég sok időmet lefoglalják, de...
De ez nem... Nekem ez nem házimunka. Vannak jó és rossz pillanatai is,
de többnyire mégis élvezem.
Az esés után egy teljes évig nem csinálhattam azt, amit imádok.
Gyere!
Nehéz volt. Majdnem feladtam, hogy belefogjak valami másba.
Egy év után is folyamatosan fájt a hátam.
Szerencsére a szeretteim és a családom mindvégig támogattak.
Jó napot!
Ő az apám.
- Jó napot! - Örvendek!
Muszáj voltam lefoglalni magam, és a másik életemnek hála,
reggeltől estig le tudtam foglalni magam.
Nem akartam, hogy így érjen véget a Touros történetem,
ezért tovább küzdöttem.
Vosges-ban élek, úgy 20 km-re a La Planche des Belles Filles-től.
Számomra ez egy legendás hely.
Az első hegy, amit gyerekként megmásztam.
Voltam már ott második és negyedik is, de első még soha.
Idén sokkal jobb formában vagyok. Meg akarom nyerni ezt a szakaszt.
Ha megnyerném, valóra válna az álmom.
Lássunk hozzá, uraim!
Hetedik szakasz.
Újabb nagy nap áll előttünk.
Kemény volt a tegnap, de jól bírtátok.
És most jön a La Super Planche.
Szerintem Thibaut Pinot-nak fel kell támadnia a Touron.
Nyugalommal kell újra megtapasztalnia a Tour de France-t.
Mondom az ideális forgatókönyvet.
Thibaut, te megszerzed a vezetést, és tekersz, amilyen messzire csak bírsz.
Sok időbe telt, amíg újra formába lendült.
Szerintem a traumát...
át kell festeni egy sikeres 2022-es Tour de France-szal.
A megszállottja lett annak, hogy szakaszt nyerjen.
Próbáljatok lehetőségeket teremteni!
És végezetül, srácok...
Tapossatok bele! Szükségetek lesz rá.
A Groupama-FDJ a szenvedély és a győzni akarás csapata.
Hajrá! Rajtunk van az ország szeme.
Párizstól Corrèze legtávolabbi sarkáig
mindenki ismeri a Groupama logóját.
Sok szerencsét!
A kerékpározás nemzetközi sporttá nőtte ki magát.
De a Groupama-FDJ csapata túlnyomórészt franciákból áll.
És ennek így is kell maradnia,
mert fontos, hogy akik néznek és támogatnak minket,
azok tudjanak kötődni hozzánk.
Persze vannak más francia csapatok is,
de a Groupama-FDJ merőben eltér az összes többi csapattól.
Az AG2R-Citroën csapata...
Az elmúlt két évtizedben mi voltunk a Tour de France és a szakaszfutamok
legeredményesebb francia csapata.
Tudom, hogy az összes többi francia csapat irigykedik ránk.
Mi egy igazi brand vagyunk.
Tudjuk, hogyan nyerjünk szakaszokat, és hogyan kerüljünk be az összetettbe.
A Groupamánál van egy srác, akit mindannyian jól ismertek, Pinot.
Ő évente úgy tízszer megmássza a La Planche-t,
szóval az emelkedő minden centiméterét ismeri.
Koncentráljatok a harcra, a lélekjelenlétre, a csapatra,
és mosolyogjatok!
Attól, hogy az első hat szakasz nem alakult valami jól,
még ne temessük el az egészet! Még mindig játékban vagyunk. Nincs para!
Bár tudjuk, hogy ez a világ legnagyobb kerékpárversenye,
francia csapatként azért van egy kis plusz nyomás.
Rég nem volt már francia győztes. Az utolsó Bernard Hinault volt,
több mint 30 évvel ezelőtt. Szóval hatalmas a nyomás.
Ráadásul mi most próbálunk először
külföldi kerékpárossal csúcseredményt elérni.
Srácok, itt van a kijelzőn a kapitányunk.
Olyan szakasz jön, ami klappol a képességeinkkel.
Az elején mindent beleadunk. Ben, te a mászásodra koncentrálj!
Úgy belépni egy francia csapatba, hogy ausztrál vagyok,
és egy szót se beszélek franciául,
óriási dolog volt, és kénytelen vagyok...
alkalmazkodni és túlélni.
Amikor leszerződtem,
a csapat folyton azt szajkózta, hogy:
„Azt akarjuk, hogy legyél agresszív,
és hogy végezz a Tour de France dobogóján.”
Köszönöm.
Mindig is erről álmodoztam.
Király!
Szép volt!
2021-ben Ben a negyedik helyen végzett. Ő egy igazi harcos. Egy győztes.
Óriási élmény volt a francia csapattal versenyezni,
és az volt az a pillanat, ami megváltoztatta a karrieremet.
De az idei év tele van hullámhegyekkel és hullámvölgyekkel.
2. SZAKASZ
A második napon Ben a célvonal előtt pár száz méterrel elesett.
Rengetegen kerültek a földre!
Szerintem elég durva látvány volt.
De az orvosok szerint nem volt gond, és Ben is azt mondta, hogy semmi baja.
Lássuk, Ben O'Connor jól van-e!
A baleset miatt Ben időt veszített.
Jobbra látható az AG2R 31-es számú versenyzője, O'Connor.
Ez rohadtul idegesítő!
Egyike volt azon keveseknek, akik defektet kaptak.
Ben O'Connor csapata több mint négy perc, 20 másodperces hátrányban van.
Más is kapott elöl defektet?
Szóval rengeteg kérdés merült fel a hetedik szakasz elején.
- Betetted a kocsiba? - A maradékot? Aha.
- Menjünk! - Sok sikert! Később találkozunk.
Nagy reményekkel vágtunk neki. Úgy voltunk vele, hogy:
„Ha Bennek jó napja van, és a sérülése sem vészes,
akkor még van remény, hogy bekerüljünk az összetettbe.”
7. SZAKASZ 176,3 KM
Nyolc, hét, hat, öt, négy,
három, kettő, egy.
A versenyzők megkapták a rajtjelet, és nekivágnak a hetedik szakasznak.
Egy 176 km-es szakasz következik, és az első, ami egy nagy hegyen ér véget.
Itt van Thibaut Pinot...
akinek az az álma, hogy ma győzzön.
Thibaut Pinot a La Planche-on.
Nagy tömeg lesz.
Amikor a Tour érinti valamelyikünk lakóhelyét,
az természetesen kihat a lelkiállapotunkra.
Július 8-a van, Szent Thibaut napja,
Pinot tíz éve szerezte az első szakaszgyőzelmét a Tour de France-on,
szóval minden nagyon szimbolikus, és ez óriási nyomást helyez Pinot-ra.
Ha mindent beleadsz, megérzed a rád nehezedő nyomást.
Harcolsz a szakaszgyőzelemért, és arra gondolsz, hogy:
„Meg tudom nyerni, ez lehet az én nagy pillanatom.”
Közeledünk a La Super Planche des Belles Filles lábához.
Egy hétkilométeres emelkedő vár a versenyzőkre.
Átlagosan 8,7% az emelkedés.
Első kategóriás emelkedő.
Az elején kemény lesz, de tartsatok ki! Hajrá, Ben! Hajrá, fiúk!
Az élmezőny őrületes sebességgel vág neki az emelkedőnek.
Pinot állja a sarat, de ha meg akarja nyerni a szakaszt,
előre kell törnie, és fel kell zárkóznia a csapatához.
Rengeteg a manőverezés.
Nagyon izgalmas lesz a vége.
Thibaut Pinot megindul előre. Vajon elérkezett az ő nagy pillanata?
Most a nagyfiúkkal játszunk.
Sárga trikóra hajtunk.
Nagyon nehéz és meredek ez az emelkedő.
Ez a szenvedés emelkedője.
Már vagy százszor letekertem.
Rengeteget izzadtam odafent.
De a győzelemért meg kell szenvedni.
Nagyon jól állunk. Frankó!
Az utolsó emelkedő tempója pokoli lesz.
Küszködnek a versenyzők, az 54-es le is maradt.
A 93-as számú Geniets is lemaradt, akárcsak a 68-as számú Verona.
Már csak úgy 15-20-an maradtak.
Ben O'Connor, a tavalyi Tour de France negyedik helyezettje is lemaradt.
Lemaradt a bolytól.
Gyerünk, Ben, menj tovább! Mindenki lemarad. Húzz bele!
- Nincs gáz. - Már nem az összetettre hajtok.
- Annak kurvára lőttek! - Gyerünk, Ben! Taposs bele!
Ben O'Connor, aki már reggel is
hét perccel volt lemaradva a sárga trikótól,
egyre nagyobb hátrányba kerül.
Képes lesz behozni ezt a lemaradást?
A Groupama-FDJ még mindig az élmezőnyben van.
A képernyő jobb oldalán teker Pinot. Apait-anyait belead.
Következik az utolsó emelkedő legmeredekebb része.
Nem látom Thibaut-t.
Már nem látjuk Thibaut-t.
Thibaut Pinot lemaradt. A 97-es versenyző lemaradt.
Thibaut Pinot lemaradt a bolytól.
Thibaut Pinot nagyon szenved.
A francia fiatalember küszködik a kerékpárján.
Thibaut Pinot számára mára véget ért a játék.
Óriási csalódás a franciák számára.
Harmincegyedikként gurul át a célvonalon.
Itt van velünk Thibaut Pinot. Nem bírtad tartani az iramot
a La Planche emelkedőjén.
Csalódott vagy a teljesítményedet illetően?
Persze, hogy csalódott vagyok.
A hangulat varázslatos volt, mint mindig, és...
A többieknek sikerült megbirkóznia a feladattal. Nekem sajnos nem.
De így is hálás vagyok nekik.
- Köszönjük! - Köszönjük, Thibaut!
Köszi, ász vagy!
Thibaut!
Az a legrosszabb, amikor másoknak csalódást okozok.
Szép volt, Thibaut! Nagy voltál!
Tudják, hogy mindent beleadtam, de...
Annyira csalódott voltam, hogy csak fel akartam szállni a buszra.
Nagyon messze voltam az élmezőnytől, és kicsit szégyellem is magam.
Néha úgy érzem, a népszerűségem nagyobb a tehetségemnél,
és néha ezt a sok szeretetet elcserélném több győzelemre.
Itt az egész család.
- Mindenki eljött? - Még szép!
Ilyen közel voltunk a csúcshoz, de nem sikerült elérnünk.
Hogy van?
Voltam már jobban is.
Csalódott vagyok. Megpróbáltuk. Hittünk benne. Reménykedtünk.
Nehéz napon van túl Ben O'Connor és az AG2R csapata.
A céljuk, hogy bejussanak az összetettbe, most léket kapott.
Mire Ben beért a hetedik szakasz célvonalába,
már csak az ötvenhatodik volt.
Több mint hat percet veszített.
Szia!
Jól vagy?
Aha.
Nem érzem a lábamat.
Mostanáig güriztek, és most leálltak.
Tudjuk, hogy a profi sportban nincs könnyű győzelem.
Örültünk volna neki, ha Ben jól teljesít.
Panaszkodik a jobb lábára az esés miatt.
Nincs semmi erő a jobb lábában.
De van egy jó kapitányunk, és végül minden jól alakul majd.
Én mondom, ő egy vadállat.
Ő egy vadállat, és mi soha nem adjuk fel.
Ez a mi munkánk. Szívből és szenvedéllyel csinálom ezt, és...
Személy szerint, nekem még a szívem is egy AG2R-Citroënes trikót hord.
FRANCIAORSZÁG
Ez a tetkó a 2014-es Tour de France csapatversenyének
a dobogóját ábrázolja.
Ez azért nagyon szimbolikus,
mert még most is olyan értékeket képvisel,
mint a csapatszellem és a szolidaritás.
A hátam közepén végighalad
egy afféle szimbolikus lista azokról az eredményeimről,
amiket 2006 óta sportigazgatóként elértem.
Franciaország térképe és az Eiffel-torony
a Tour de France-t jelképezi.
A családomat ez a szimbólum jelképezi,
egy iránytű.
És aztán itt van Axel keze,
az én kis csirkefogómé, aki épp most kezdett el biciklizni.
Támad!
Úgy 300 méter múlva megállunk.
Amikor nem az iskolapadban ülök, annyi versenyt nézek, amennyit csak tudok.
És követem apát.
Aztán minden este beszélünk telefonon, és megkérdezem tőle, hogy:
„Milyen volt a verseny?”
Aztán arra gondolok, mennyire nehéz lehet megnyerni a Tourt.
- Na, miért? - Már a dobogó is...
Szerintem nehéz.
Jó érzés, hogy a fiamat érdekli az apja foglalkozása.
Oké, vedd vissza a sisakot!
Az én apám mérnök volt.
Ő soha nem versenysportolt,
ezért nem értette, hogy a fia miért akar ilyen magas szinten versenyezni,
bár soha nem is akadályozott benne.
De teljesen másképpen állt hozzá. Egyetlen versenyemre se jött el.
Szóval ez...
Az az ironikus...
hogy az apám pont egy Tour de France alatt hunyt el.
Bár a szüleimet már elvesztettem, ráleltem egy másik családra,
és ez azért nagyon fontos nekem,
mert az AG2R-Citroën megtestesíti az összes családi értéket.
Tisztelet, szolidaritás, és a többi.
Sajnos versenyzőként már nem tudok részt venni a Tour de France-on,
de még így is itt vagyok, és őszintén szólva,
nekem az is nagyon sokat jelent, hogy most ezt csinálhatom.
8. SZAKASZ 186,3 KM
Elérkezett a Tour de France nyolcadik, Dole-tól Lausanne-ig tartó szakasza.
Ma már jobb teljesítményt várunk a francia csapatoktól.
A képen Ben O'Connor.
Vajon az AG2R csapata még mindig számít egy összetettben elért helyezésre?
Thibaut Pinot tegnap lemaradt a La Planche emelkedőjén,
és harmincegyedikként végzett.
A La Planche nagyon kemény volt.
Amikor az ember nagyon küzd, beindul a túlélési ösztöne.
Hiszünk benne, hogy holnap jobban fog menni.
Óriási esés!
Baleset a bolyban!
- Tömegbaleset. - Mind az árokba estek.
Ez a La Planche utáni első nap,
szóval nem csoda, hogy szétszórtak vagyunk.
Thibaut Pinot és egy, kettő, három, négy, öt, hat másik csapattársa.
Az AG2R-Citroën versenyzőjét,
Ben O'Connort egyetlen csapattársa se várta meg.
Valaki nekem jött hátulról.
- O'Connornek rosszul alakulnak a dolgok. - Az elmúlt napokban rájár a rúd.
Úgy tűnik, megsérült.
A farizmom egyik rostja elpattant, és ennyi volt.
Szevasz!
Thibaut Pinot is elesett? Az árokban van. Azt hiszem, a fűben landolt.
Sok szerencsétlenség történik a Touron.
Sok időbe telt, mire visszakerültem a bolyba.
Egyszerűen vannak szerencsétlen napok.
Végig óvatosnak kell lenni, mert bármi megtörténhet.
- Jaj, ne! - A francba!
- Lassítanak. - Pinot elesett!
Ma már a második esés. Ez nagyon nyugtalanító.
Borzalmas nap ez a mai.
Gyorsan vissza kell pattanni a nyeregbe.
Mekkora maflás!
Thibaut Pinot utolsó 20 perce kész pokoljárás volt.
Elesett az emelkedőn, aztán arcon vágták.
Látjuk, mi készül, de az egész a másodperc töredéke alatt történik.
Nincs idő reagálni.
Egy ilyen pofon után az ember azt gondolja, hogy: „El vagyok átkozva.”
Elegem lett arra a napra. Le akartam tudni a szakaszt, hogy továbbléphessek.
Egy esésnél az első dolog, hogy beindul az ember életösztöne.
Gyorsan feláll,
és egyből elkezdi keresni a biciklijét, hogy továbbmehessen.
Senki nem várja meg.
A boly kegyetlen. Folyton csak megy előre. Soha nem áll meg.
A fociban a játékosokat a legkönnyebb sérülés után is lecserélik.
Viszont a kerékpározásnál nincsenek cserejátékosok.
Túl kell élned.
Thibaut Pinot ötvenegyedikként gurul át a célvonalon.
Micsoda pech! Egy újabb nehéz nap.
Jól vagy? Ugye nem... A szemedet ütötte meg?
A kerékpározás szíve-lelke az emberi értékek és a szenvedés.
Ha nem akarsz többet szenvedni, válts szakmát!
- Szeretnék egy röntgent. - Miért?
- Szeretnék egy röntgent. - Oké, menjünk a buszra!
Kell egy röntgen. Bassza meg!
A nyolcadik szakaszon megjártam a poklok poklát, hogy célba érhessek.
Hajthatatlan voltam.
De ennyi volt.
Nekem kampec.
Valaki nekem jött hátulról.
Nem tudom megemelni a lábam.
- Meg tudod emelni? - Nem megy. Nem.
- Itt? - Pontosan ott.
Oké. Szóval ez itt a rándulás.
És itt az izomzúzódás.
Azért idegesítő,
mert ez nem egy látható sérülés.
Ha ripityára törik a képed, az látszik.
Ha valakinek ott a heg a könyökén, azt mondod: „Ez aztán a kemény legény!”
A csont rendben van, de az izom... elszakadt.
Jelenleg mélyponton vagyok, szóval nem érzem magam kemény legénynek.
Szép jó napot!
Üdv!
Jó híreim vannak, nincs csonttörés.
- Értem. - Na?
Atyaég! Megkönnyebbültél?
- Hogy? - Megkönnyebbültél?
- Nincs törés. - Aha.
Igen, értem, de azért van más gondunk is.
Persze, de...
- Oké. A holnapi cél az, hogy végigmenj. - Csak menj végig!
A mai cél viszont a gyógyulás.
- Értem, de... - Érted?
- De izomszakadásom van. - Épp ezért.
Szerintem semmi esély rá, hogy helyrejöjjön.
- Vasárnap, hétfő, kedd, sima ügy. - Igen.
Aztán szerda...
Talán megy, talán nem,
de padlógáz!
Lépésről lépésre. Majd napról napra meglátjuk.
De eltökéltnek kell lenned.
Még van hátra két hét, Ben. Két hét.
Igen.
Szeretnél szakaszt nyerni?
Mondogasd magadban, hogy:
- „Szakaszt akarok nyerni.” - Oké.
Ben most biztos azt gondolja magában, hogy:
„Jurdie totál bekattant. Ez tök hülye.
Én haza akarok menni, ez meg azt szajkózza, hogy biciklizzek.”
Nagy tapasztalat van a hátam mögött,
és láttam már olyan visszatéréseket a Tour de France-on,
amik alapján úgy gondolom, hogy Ben még így is elérhet valamit.
Oké, most lazíts, te fenegyerek!
- Köszi. - Jobbulást!
Alig várom a holnapot!
9. SZAKASZ 192,9 KM
Magasabbra költözik a Tour de France. Köszöntöm önöket a kilencedik szakaszon!
Egy újabb csodás nap vár ránk.
A közönség francia győzelemre számít.
Nekivágunk a hegynek.
Ma igen nagy magasságokba fogunk feljutni.
Lesz két első kategóriás,
egy második kategóriás, és egy negyedik kategóriás emelkedő.
Minden kerékpáros számára nagy nap lesz a mai.
A legfrissebb hírek szerint Ben O'Connor izomszakadást szenvedett,
de mindent megtesz, hogy végigtekerje a szakaszt.
Mondom a mai célokat. Amint azt tudjátok,
Ben összetett versenyét elfelejtjük,
ami új lehetőségeket teremt.
Bennek most az a célja,
hogy a csapattársaiért dolgozzon,
és az utolsó domb lábánál
jó pozíciót szerezzen Benoît, Auré és Bob számára.
A nevem Bob Jungels,
az AG2R-Citroën Teamnél kerékpározom,
és Luxembourgból származom.
Jól érzem magam,
de egyértelmű, hogy a csapatnál most nem minden alakul a tervek szerint.
Egy kicsit szar a helyzet.
A szerencse eddig elkerült minket, szóval ezen most változtatnunk kell.
A fájdalom nem állandó.
Most éppen fáj, de nem adjuk fel.
A kilencedik szakasztól kezdve
az összetett verseny többé már nem élvez prioritást.
Továbbra is 100%-osan koncentrálunk. A fő cél az, hogy megnyerjük a szakaszt.
Még van remény. Tudatosítjuk magunkban, hogy:
„A megmaradt versenyzőkkel még mindig tudunk szakaszt nyerni.”
Mindenkinek fáj a segge, a lába és a feje.
De koncentráljunk a pozitív dolgokra! És minél hamarabb, annál jobb.
Az A terv Bennel nem...
Nem jött össze.
És nem igazán volt B tervünk.
Szóval ez a szakasz egy afféle szabad verseny lesz.
Mindenki csatlakozhat a szökéshez,
és lesz, ami lesz.
Bár nem vagyok francia,
jól tudom, hogy mennyire fontos
a Tour, a győzelem és a szakaszgyőzelem Julien számára,
és a francia csapat számára is, hiszen ez az ő identitásuk.
A csapatfőnököknek a helyzetnek megfelelően
folyton változtatniuk kell a stratégián,
tehát van A tervük, B tervük, és néha még C tervük is.
Fontos, hogy tudjanak alkalmazkodni.
Thibaut nyerni akar. Szereti, ha ő gurulhat át elsőként a célvonalon.
Egy szakaszgyőzelem számára a visszatérést jelentené.
Megmutathatná, hogy milyen értékes, és hogy milyen fából faragták.
A tehetség soha nem múlik el.
De minden itt dől el.
Ha akadályokba ütközöl, például elesel, lesérülsz, valami balul sül el,
vagyis hullámvölgybe kerülsz, abból nagyon nehéz kimászni.
Kezdődik a Tour de France kilencedik szakasza.
Gyönyörű, verőfényes napunk van.
Aigle-ből indulunk,
három emelkedőn át teszünk egy kis kört, aztán visszatérünk Aigle-be,
majd Châtelben zárjuk a szakaszt.
Hajrá!
Ben O'Connor a fájdalmai ellenére még mindig a bolyban van.
Valóságos csoda lesz, ha az ausztrál fiú eljut a célig.
Gyerünk! Menj tovább, Ben!
Ez borzalmas! Ben O'Connor kezd lemaradni.
Ben O'Connor nagyon bátor,
de hogyan lesz képes izomszakadással tekerni,
főleg a hegyen?
Holnap majd pihensz, Ben, de most tekerj!
Be fogok érni. Be kell érnem. Be kell érnem a csapatért.
A Tour legjobbjaival kéne viaskodnom az első öt helyezésért.
Tavaly a negyedik helyen végeztem. Nem akarok sereghajtó lenni.
A szélsőségek napja ez az AG2R-Citroën Team számára.
Ben O'Connor hátul teker, és a túlélésre játszik.
Bob Jungels viszont az élen halad.
Igyekszik emelni a csapata morálját.
Esélyes a szakaszgyőzelemre.
Egy kisebb csoport elszakadt a bolytól,
az élen a 36-os számú Jungelsszel.
Gyerünk, fiúk! Egy csapat már kezd elhúzni.
Hajrá, Bob!
Húzz bele!
Nagyon jól éreztem magam,
és nagyon nyugodt voltam, ami mindig egy nagyon jó...
Nagyon jó jel.
Képes vagyok a legjobbakkal együtt tekerni. Nagyon erős csoport volt.
Kétnapos lemaradás után Thibaut Pinot-nak sikerült a szökés.
Most kell, hogy elengedjék.
Annyi biztos, hogy Bob Jungels nem tartozik a legjobb hegyimenők közé.
Bobnak ez nem jön zsigerből. Ritkán csatlakozik a szökevénycsoporthoz.
Ezért egy kicsit noszogattam.
Gyerünk, Bob! Húzz bele!
Ez a te nagy pillanatod! Gyerünk, Bob! Tekerj!
Ez az, Bob! Gyorsíts! Jól csinálod, kölyök! Taposs bele!
Bob Jungels megszökött!
Elöl voltunk,
és úgy hittük, hogy ez akár még jól is végződhet.
Hajrá! Húsz másodperccel vagy a többiek előtt.
Az nyer, aki fejben a legerősebb.
Egyre nagyobb a távolság Bob Jungels javára,
akinek ez élete egyik legjobb versenye.
Nagyon jó vagy, Bob! Iszol valamit?
Ez koffeinmentes.
Kettő. Két perc, tíz másodperc.
Thibaut Pinot komoly támadást indít a francia emelkedő elején,
egyre gyorsít, és megpróbálja utolérni Bob Jungelst.
A nap utolsó kihívásánál olyan erő szállta meg a lábát,
ami a La Planche des Belles Filles-nél sehol nem volt.
Thibaut belehúzott.
Megszökött.
És ezzel a bámulatos gyorsítással
Pinot csökkentette a lemaradását Jungelstől.
Pinot egy perc, 50 másodperccel van mögötted.
Úgy győzök, hogy mindig teszek róla, hogy egyedül érjem el a csúcsot.
A legendás helyeken, amikről gyerekkoromban álmodoztam,
nekem kell győznöm.
Szorosan kötődöm a hegyekhez.
A hegy lábánál kicsinek, a csúcsán nagynak érzem magam.
Számomra egyedül ezek a győzelmek számítanak igazán.
A két évvel ezelőtti sérülése óta
most látjuk először a klasszikus Tour de France-os Thibaut Pinot-t.
Több mint 37 másodperces lemaradásban van,
de talán biztosíthatja a szakaszgyőzelmet a csapata, a Groupama-FDJ számára.
Nagyon küzd.
Egyre csökken a különbség.
Bob Jungels két kilométerre van a céltól.
Gyerünk, 30 másodperc! Harminc másodperc! Húzz bele, Bob!
Csak 30 másodperc! Nyomjad! Nyomjad neki, Bob!
Julien váratlanul kikelt magából.
Gyerünk! Húzz bele, Bob! Nyomjad!
A bátorításból üvöltözés lett.
Nyomjad!
Majdnem megsüketültem.
Thibaut gyorsan közeledett.
Akkor jöttem rá, hogy talán nem fogom tudni megnyerni a szakaszt.
Thibaut a világ egyik legjobb hegyimenője.
Pinot még mindig hisz benne, hogy győzhet. Már csak 200 méter van közöttük.
Közel van.
Gyerünk! Gyorsíts!
Bob Jungels már majdnem ott van. Közeledik a célvonalhoz.
Már csak 1500 méter. Vajon megnyeri a szakaszt?
Gyerünk! A piros zászlónál van egy kis lejtő!
Taposs bele! Hajrá!
Gyerünk, az utolsó kilométer! Meglesz!
Pinot még mindig hisz magában, és teker, ahogy csak bírja a lába!
Állati nehéz lehet.
Gyerünk, már csak 300 méter, Bob! Ne add fel, az istenit! Sikerülni fog!
Megnyerjük ezt a kurva szakaszt!
Basszus!
Ez az, Bob!
Tiéd a győzelem, Bob! Mindjárt célba érsz!
Ez az, győztél! Tiéd a győzelem!
Bob Jungels négy óra és 46 perc után megnyeri a szakaszt!
Egy magányos, de hősies menet után
óriási teljesítményt láthattunk a luxembourgi kerékpárostól!
Igen!
Sikerült!
Bassza meg!
Micsoda érzelmi hullámvasút!
Basszus!
Szép munka, fiúk!
Egyszerűen fenomenális volt. Még soha senkit nem láttam ilyen gyorsan pedálozni.
Rengeteg érzés tört elő.
Elértük a célt, amire mindannyian áhítoztunk.
Kavarogtak a gondolataink.
Én a szüleimre gondoltam, akik ezt nem élhették meg.
Nem fogok megint sírni,
de tudom, hogy büszkén nézik odafentről,
hogy a fiuk ilyen sikeres, és jól érzi magát,
és hogy büszke tagja annak a francia csapatnak,
ami ismét győzelmet aratott a Touron.
Thibaut Pinot-t a célvonal előtt 100 méterrel
utolérték és meg is előzték.
A kurva életbe!
Még csak második sem lett. A francba!
Szertefoszlik a francia hegyimenő álma.
De ma a jó öreg Thibaut Pinot-t láthattuk.
Mindent beleadott.
Nagyon bánt.
Nem vagyok elégedett. Egyáltalán nem vagyok elégedett.
Amikor beértem, csalódott voltam, hogy veszítettem.
Alapvetően párbajt vívtunk Jungelsszel.
Néha nehezen viselem a nyomást, aminek kiteszem magam.
Nehéz együtt élni azzal, hogy a dolgok évről évre rosszul alakulnak.
Már jócskán elmúltam 30.
Sajnos mondhatni, hogy már lejtmenetben vagyok.
Kár érte. Ha meredekebb lett volna, sikerült volna neki.
Ilyen a verseny.
Fölösleges olyanok miatt érzelgősködni, akik régen nagyok voltak.
Semmi értelme.
Ez a kegyetlen igazság, ez a versenysportok kegyetlen igazsága.
Megvagy, Mich-Mich?
A fiatalok az idősebb generáció helyébe lépnek.
Most teljes a csapat, és minden erőnkkel az összetett versenyre koncentrálunk.
A legnagyobb királypárti maga a király. Eljön még a mi időnk.
Az ausztrál Ben O'Connor
Bob Jungels után közel fél órával gurul át a célvonalon,
de nagyon erős jellemről tett tanúbizonyságot.
A célvonalba érve ellentmondásos érzéseim támadtak,
hiszen átlagos teljesítményt nyújtottam.
Még mindig vérzik a szívem.
De hát Bob nyert.
Mi másra vágyhatnék még? Szóval, ennyi.
Örültem Bob sikerének.
Odajött hozzám Julien.
Látszott rajta, hogy milyen sokat jelent ez neki.
Érezni lehetett...
hogy egy hatalmas kő esett le az egész csapat szívéről.
- Bobra és az AG2R-Citroënre, hip, hip... - Hurrá!
- Hip, hip... - Hurrá!
- Még egyszer, hip, hip... - Hurrá!
- Hip, hip... - Hurrá!
Nem sikerült büszkévé tennem a csapatot a versenyen.
Ott voltak az esések, meg a sorozatos balszerencse.
Szóval az volt a legkevesebb tegnap, hogy harcolok.
De a fájdalom túl erős.
Szó szerint lehetetlen, hogy folytassam a versenyt,
szóval holnap itthagyom a Tour de France-t.
Nagyjából ez a lényeg.
Hát, ez nem úgy alakult, mint egy tipikus tündérmese.
Máris indultok?
- Én állok be helyetted. - Csere lesz?
Úgy van.
Sok szerencsét!
Köszi.
Mármint nekem!
Szerintem Bob győzelménél jókor hoztunk jó döntéseket.
És persze így Ben is egy kicsit jobb hangulatban távozhatott,
mert a barátai átvették tőle a stafétát, és bámulatos eredményt értek el.
Ma következik a Tour de France királyetapja a Magas-Alpokban.
A terv az, hogy megpróbálunk szakaszt nyerni Jonasszal.
Egyedül nem lehet legyőzni Tadej Pogačart.
Kell hozzá az egész csapat.
Valamikor majd le kell csapnom rá.
Remélem, mind készen álltok egy irtó nehéz napra.
Két dolgot nem piszkál az ember. A medvét és Tadej Pogačart.
Ha piszkálod, arra reagál.
Olyan kínokat kell kiállniuk, amiket mások nem bírnak elviselni.
Jonas Vingegaard támad!
- Hajrá! - Gyerünk!
Szétrúgják a seggüket.
A feliratot fordította: Vécsey Ádám